Այս ծառայության շնորհիվ հաճախորդը բանկի մասնաճյուղ այցելելու, տարատեսակ հիմնավորումներ ու փաստաթղթեր ներկայացնելու, երաշխավորություններ ձեռք բերելու փոխարեն «InecoOnline» կամ «InecoMobile» համակարգերի միջոցով ցանկացած վայրից 24/7 ռեժիմով կարող է տեսնել իր վարկի առաջարկը, նույն վայրկյանին ստանալ և օգտագործել այն: Կշեշտեմ, որ մեր առաջարկած լուծումն իր պարզությամբ, արագությամբ և հասանելիությամբ չունի նախադեպը տարածաշրջանում: Իսկ որպես հաջողության ցուցանիշ՝ կարող եմ ասել, որ շատ կարճ ժամանակում տվյալ վարկերի պորտֆելը գերազանցեց 1.5 միլիարդ դրամի շեմը։